Ved retten i Aalborg nægtede den 22-årige at udtale sig i sagen under grundlovsforhøret.

Onsdag eftermiddag blev en 22-årig mand fra Aalborg anholdt og sigtet for grov vold. Torsdag formiddag blev han så fremstillet i grundlovsforhør ved retten i Aalborg. Manden er sigtet for at have stukket en ansat i Rema 1000 på Danalien to gange. En gang i venstre skulder og en gang i venstre side af lænden. Ved retten i Aalborg blev han varetægtsfængslet i fire uger. Det oplyser anklager ved Nordjyllands Politi Torben Kauffmann. Nægter at udtale sig Den 22-årig blev tilbageholdt af den ansatte, da man mistænkte den 22-årige for at have været involveret i tyveri i butikken flere gange. Da den ansatte ville kontakte politiet, opstod der tumult mellem den ansatte og den 22-årige mand. Det var under denne tumult, at den 22-årige fandt et våben og stak den ansatte to gange. Gerningsvåbnet er ikke blevet fundet endnu, men ud fra de to stik, som den ansatte har fået, formoder man, at der er tale om en kniv. Under grundlovsforhøret har den 22-årige sigtede nægtet at udtale sig, ligesom han har nægtet sig skyldig. Han har valgt at acceptere varetægtsfængslingen.